Adutiškio seniūnija
Adutiškio seniūnija – administracinis-teritorinis vienetas Švenčionių rajono savivaldybės šiaurės rytuose. Seniūnijoje yra pašto įstaiga (Centrinės aikštės g. 8, autobusų stotelė, vaikų lopšelis darželis, vidurinė mokykla (Postavų g. 36, Adutiškis), 3 bibliotekos, bažnyčia, 2 kaimo klubai, poliklinika (Ąžuolo g. 2, Adutiškis), medicinos punktas (Jakelių k.), vaistinė, muitinės postas, pasienio užkarda, 6 parduotuvės, UAB „Irvė“ (siuvykla), 2 girininkijos. Verslas seniūnijoje: žemės ir miškų ūkis, trikotažo pramonė, gyventojų aptarnavimas. Seniūniją garsina Lazdinių-Adutiškio etnografinis ansamblis, suburtas mokytojos P. Krivickienės. Tai nuolatinis respublikinių konkursų, festivalių dalyvis, ne kartą laimėjęs prizines vietas. Etnografinis ansamblis pripažintas geriausiu Lietuvos kaimo ansambliu ir apdovanotas „Aukso Paukšte“. Mokytoja T. Pivoriūnaitė sukaupė žinių apie gyvenvietės ir ūkio istoriją.